title: Odluka Političkog i sigurnosnog odbora (ZVSP) 2021/1221 od 20. srpnja 2021. o ponovnoj potvrdi odobrenja vojne operacije Europske unije na Sredozemlju (EUNAVFOR MED IRINI) (EUNAVFOR MED IRINI/2/2021)

text:
                  27.7.2021

                  HR

                  Službeni list Europske unije

                  L 268/1

         ODLUKA POLITIČKOG I SIGURNOSNOG ODBORA (ZVSP) 2021/1221
         od 20. srpnja 2021.
         o ponovnoj potvrdi odobrenja vojne operacije Europske unije na Sredozemlju (EUNAVFOR MED IRINI) (EUNAVFOR MED IRINI/2/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2020/472 od 31. ožujka 2020. o vojnoj operaciji Europske unije na Sredozemlju (EUNAVFOR MED IRINI) (1), a posebno njezin članak 8. stavak 3.,
         budući da:

                     (1)

                     Vijeće je 31. ožujka 2020. donijelo Odluku (ZVSP) 2020/472, kojom je uspostavljena i pokrenuta vojna operacija Europske unije na Sredozemlju (EUNAVFOR MED IRINI) za razdoblje do 31. ožujka 2021.

                     (2)

                     Člankom 8. stavkom 3. Odluke (ZVSP) 2020/472 predviđa se da se, neovisno o tom razdoblju, odobrenje operacije ponovno potvrđuje svaka četiri mjeseca te da Politički i sigurnosni odbor produljuje operaciju osim ako se raspoređivanjem pomorskih resursa operacije potiču migracije, što je potkrijepljeno utemeljenim dokazima prikupljenima u skladu s kriterijima iz plana operacije.

                     (3)

                     Vijeće je 26. ožujka 2021. donijelo Odluku (ZVSP) 2021/542 (2) kojom se operacija produljuje do 31. ožujka 2023., podložno istom postupku ponovnog potvrđivanja.

                     (4)

                     Zapovjednik operacije dostavio je mjesečna izvješća o potičućim čimbenicima.

                     (5)

                     Odobrenje operacije trebalo bi ponovno potvrditi za peto četveromjesečno podrazdoblje njezina mandata te bi operaciju trebalo u skladu s time produljiti,

               DONIO JE OVU ODLUKU:

            Članak 1.
            Odobrenje operacije EUNAVFOR MED IRINI ponovno se potvrđuje i operacija se produljuje za razdoblje od 1. kolovoza 2021. do 30. studenoga 2021.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 20. srpnja 2021.

                  Za Politički i sigurnosni odbor

                  Predsjedateljica

               S. FROM-EMMESBERGER

            (1)  SL L 101, 1.4.2020., str. 4.

            (2)  Odluka Vijeća (ZVSP) 2021/542 od 26. ožujka 2021. o izmjeni Odluke (ZVSP) 2020/472 o vojnoj operaciji Europske unije na Sredozemlju (EUNAVFOR MED IRINI) (SL L 108, 29.3.2021., str. 57.).


title: Odluka Nadzornog Tijela EFTA-e br. 12/21/COL od 24. veljače 2021. kojom se zamjenjuje Prilog Smjernicama o kratkoročnom osiguranju izvoznih kredita [2021/1238]

text:
                  29.7.2021

                  HR

                  Službeni list Europske unije

                  L 271/1

         ODLUKA NADZORNOG TIJELA EFTA-E
         od 24. veljače 2021.
         kojom se zamjenjuje Prilog Smjernicama o kratkoročnom osiguranju izvoznih kredita [2021/1238]
         Nadzorno tijelo EFTA-e („ESA”),
         UZIMAJUĆI u obzir:
         Sporazum o Europskom gospodarskom prostoru („Sporazum o EGP-u”), a posebno njegove članke od 61. do 63. i Protokol 26.,
         Sporazum među državama EFTA-e o osnivanju nadzornog tijela i suda („Sporazum o nadzoru i sudu”), a posebno njegov članak 24. i članak 5. stavak 2. točku (b),
         BUDUĆI DA:
         U skladu s člankom 24. Sporazuma o nadzoru i sudu ESA provodi odredbe Sporazuma o EGP-u koje se odnose na državne potpore.
         U skladu s člankom 5. stavkom 2. točkom (b) Sporazuma o nadzoru i sudu ESA izdaje obavijesti ili smjernice o pitanjima iz Sporazuma o EGP-u ako je to izričito predviđeno tim sporazumom ili Sporazumom o nadzoru i sudu ili ako ESA to smatra nužnim.
         Europska komisija (dalje u tekstu „Komisija”) donijela je 27. siječnja 2021. Komunikaciju o petoj izmjeni privremenog okvira za mjere državne potpore u svrhu podrške gospodarstvu u aktualnoj pandemiji bolesti COVID-19 i izmjeni Priloga Komunikaciji Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita (dalje u tekstu „Komunikacija”) (1).
         Kako bi u kontekstu pandemije bolesti COVID-19 pomogla gospodarstvu EU-a, Komisija je donijela Privremeni okvir (2), kojim se državama članicama omogućuje da iskoriste punu fleksibilnost postojećih pravila o državnim potporama i uvedu dodatne mjere potpore. Kad je riječ o kratkoročnom osiguranju izvoznih kredita, tim je okvirom uvedena dodatna fleksibilnost za potvrđivanje privremene neutrživosti određenih rizika zbog nedostatka osiguranja izvoznih kredita u skladu s točkom 18. podtočkom (d) Komunikacije. Ta bi fleksibilnost mogla biti nedostatna za brzo uklanjanje poteškoća s kojima se poduzeća trenutačno suočavaju i vjerojatno će se suočavati i u vrlo bliskoj budućnosti. Zato je potreban brži odgovor kako bi se ublažile sve negativne posljedice naglog povlačenja privatnih osiguravatelja s tržišta kratkoročnog osiguranja izvoznih kredita. Uzimajući u obzir ishod javnog savjetovanja i opće znakove narušavajućeg učinka bolesti COVID-19 na gospodarstvo cijele Unije, Komisija smatra da općenito nedostaje privatnih kapaciteta za pokriće svih gospodarski opravdanih rizika povezanih s izvozom u države koje se trenutačno smatraju državama s utrživim rizicima. Istodobno, s obzirom na trenutačno dostupne informacije o budućem razvoju pandemije bolesti COVID-19, moglo bi se dogoditi da privatni osiguravatelji ponovno počnu povećavati svoju izloženost u kratkoročnom osiguranju izvoznih kredita prije isteka jednogodišnjeg razdoblja utvrđenog u točki 36. Komunikacije.
         Komisija je u tim okolnostima odlučila da se svi komercijalni i politički rizici povezani s izvozom u države navedene u Prilogu Komunikaciji smatraju privremeno neutrživima do 31. prosinca 2021., u skladu s produljenim trajanjem primjene Privremenog okvira.
         Ta je izmjena Komunikacije važna i za Europski gospodarski prostor.
         U skladu s ciljem ujednačenosti utvrđenim u članku 1. Sporazuma o EGP-u potrebno je osigurati ujednačenu primjenu pravila EGP-a o državnim potporama u cijelom Europskom gospodarskom prostoru.
         U skladu s točkom II. pod naslovom „OPĆENITO” u Prilogu XV. Sporazumu o EGP-u, ESA nakon savjetovanja s Komisijom treba donijeti akte koji odgovaraju onima koje je donijela Europska komisija.
         NAKON savjetovanja s Europskom komisijom,
         NAKON savjetovanja s državama EFTA-e,
         DONIJELO JE OVU ODLUKU:

            Članak 1.
            Postupovna i materijalna pravila u području državnih potpora mijenjaju se zamjenom Priloga Smjernicama o kratkoročnom osiguranju izvoznih kredita. Novi Prilog proizvodit će učinke od 1. siječnja 2021. do 31. prosinca 2021. Novi Prilog priložen je ovoj Odluci i njegov je sastavni dio.

            Članak 2.
            Vjerodostojna je samo verzija ove Odluke na engleskom jeziku.

            Odluka je sastavljena u Bruxellesu 24. veljače 2021.

               Za Nadzorno tijelo EFTA-e,

               Bente ANGELL-HANSEN

                  Predsjednica

                  Nadležna članica Kolegija

               Frank J. BÜCHEL

                  Član Kolegija

               Högni KRISTJÁNSSON

                  Član Kolegija

               Za Carstena ZATSCHLERA

                  Potpisuje kao direktor

                  za pravne i izvršne poslove

            (1)  Komunikacija Komisije – Peta izmjena privremenog okvira za mjere državne potpore u svrhu podrške gospodarstvu u aktualnoj pandemiji bolesti COVID-19 i izmjena Priloga Komunikaciji Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita. (SL C 34, 1.2.2021., str. 6.).

            (2)  Komunikacija Komisije – Privremeni okvir za mjere državne potpore u svrhu podrške gospodarstvu u aktualnoj pandemiji covida-19 od 19. ožujka 2020. (SL C 91 I, 20.3.2020., str. 1.).


title: Odluka Vijeća (EU) 2021/1249 od 26. srpnja 2021. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. o suradnji u posebnim područjima izvan četiriju sloboda, priloženog uz Sporazum o EGP-u (Proračunska linija 07 20 03 01 – Socijalna sigurnost) (Tekst značajan za EGP)

text:
                  30.7.2021

                  HR

                  Službeni list Europske unije

                  L 272/67

         ODLUKA VIJEĆA (EU) 2021/1249
         od 26. srpnja 2021.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. o suradnji u posebnim područjima izvan četiriju sloboda, priloženog uz Sporazum o EGP-u (Proračunska linija 07 20 03 01 – Socijalna sigurnost)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno članke 46. i 48. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. o suradnji u posebnim područjima izvan četiriju sloboda („Protokol 31”) priložen Sporazumu o EGP-u.

                     (3)

                     Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Unije, a odnose se na slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja.

                     (4)

                     Protokol 31. uz Sporazum o EGP-u trebalo bi stoga izmijeniti kako bi se omogućio nastavak te proširene suradnje od 1. siječnja 2021.

                     (5)

                     Stajalište Unije u okviru Zajedničkog odbora EGP-a trebalo bi se temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda priloženog uz Sporazum o EGP-u temelji se na nacrtu odluke Zajedničkog odbora EGP-a (3).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 26. srpnja 2021.

                  Za Vijeće

                  Predsjednik

               G. DOVŽAN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Vidjeti dokument ST 10507/21 na http://register.consilium.europa.eu.


title: Odluka Vijeća (ZVSP) 2021/1251 od 29. srpnja 2021. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
                  30.7.2021

                  HR

                  Službeni list Europske unije

                  L 272/71

         ODLUKA VIJEĆA (ZVSP) 2021/1251
         od 29. srpnja 2021.
         o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2015. donijelo Odluku (ZVSP) 2015/1333 (1).

                     (2)

                     Na temelju članka 17. stavka 2. Odluke (ZVSP) 2015/1333 Vijeće je preispitalo popise uvrštenih osoba i subjekata navedene u prilozima II. i IV. toj odluci.

                     (3)

                     Vijeće je zaključilo da bi trebalo brisati unose za jednu osobu koja je preminula i za jednu osobu na koju su se mjere ograničavanja primjenjivale do 2. travnja 2021. te da bi trebalo zadržati mjere ograničavanja protiv svih ostalih osoba i subjekata s popisa navedenih u prilozima II. i IV. Odluci (ZVSP) 2015/1333. Usto bi trebalo ažurirati identifikacijske podatke za jednu osobu.

                     (4)

                     Odluku (ZVSP) 2015/1333 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2015/1333 mijenja se kako slijedi:

                        1.

                        u članku 17. stavci 3. i 4. brišu se;

                        2.

                        prilozi II. i IV. mijenjaju se u skladu s Prilogom ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 29. srpnja 2021.

                  Za Vijeće

                  Predsjednik

               G. DOVŽAN

            (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

            PRILOG
            Odluka (ZVSP) 2015/1333 mijenja se kako slijedi:

                        1.

                        u Prilogu II. (Popis osoba i subjekata iz članka 8. stavka 2.), dio A. (Osobe) mijenja se kako slijedi:

                                    (a)

                                    unos 4. (general TOHAMI, Khaled) briše se;

                                    (b)

                                    unos 7. (AL-MAHMOUDI, Baghdadi) zamjenjuje se sljedećim:

                                                „7.

                                                AL-MAHMOUDI, Baghdadi
                                                Alternativna imena
                                                AL-MAHMOUDI
                                                Al-Baghdadi, Ali
                                                AL-MAHMOUDI AL-BAGHDADI, Ali

                                                Mjesto rođenja: Alassa, Libija
                                                Državljanstvo: libijsko
                                                Spol: muški
                                                Adresa: Abu Dhabi, Ujedinjeni Arapski Emirati

                                                Predsjednik Vlade pukovnika Qadhafija.
                                                Blisko povezan s bivšim režimom Muammara Qadhafija.

                                                21.3.2011.”

                                    (c)

                                    unos 15. (GHWELL, Khalifa) briše se;

                        2.

                        u Prilogu IV. (Popis osoba i subjekata iz članka 9. stavka 2.), dio A. (Osobe) mijenja se kako slijedi:

                                    (a)

                                    unos 4. (general TOHAMI, Khaled) briše se;

                                    (b)

                                    unos 7. (AL-MAHMOUDI, Baghdadi) zamjenjuje se sljedećim:

                                                „7.

                                                AL-MAHMOUDI, Baghdadi
                                                Alternativna imena
                                                AL-MAHMOUDI
                                                Al-Baghdadi, Ali
                                                AL-MAHMOUDI AL-BAGHDADI, Ali

                                                Mjesto rođenja: Alassa, Libija
                                                Državljanstvo: libijsko
                                                Spol: muški
                                                Adresa: Abu Dhabi, Ujedinjeni Arapski Emirati

                                                Predsjednik Vlade pukovnika Qadhafija.
                                                Blisko povezan s bivšim režimom Muammara Qadhafija.

                                                21.3.2011.”

                                    (c)

                                    unos 20. (GHWELL, Khalifa) briše se.


title: Odluka Vijeća (ZVSP) 2021/1252 od 29. srpnja 2021. o izmjeni Odluke 2010/413/ZVSP o mjerama ograničavanja protiv Irana

text:
                  30.7.2021

                  HR

                  Službeni list Europske unije

                  L 272/73

         ODLUKA VIJEĆA (ZVSP) 2021/1252
         od 29. srpnja 2021.
         o izmjeni Odluke 2010/413/ZVSP o mjerama ograničavanja protiv Irana
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

                     (2)

                     Vijeće je 18. lipnja 2020. donijelo Odluku (ZVSP) 2020/849 (2) o izmjeni Odluke 2010/413/ZVSP.

                     (3)

                     Slijedom presude Općeg suda u predmetu T-580/19 (3), Sayeda Shamsuddina Borborudija trebalo bi ukloniti s popisa osoba i subjekata koji podliježu mjerama ograničavanja iz Priloga II. Odluci 2010/413/ZVSP.

                     (4)

                     U skladu s člankom 26. stavkom 3. Odluke 2010/413/ZVSP Vijeće je također preispitalo popis uvrštenih osoba i subjekata naveden u Prilogu II. toj odluci.

                     (5)

                     Na temelju tog preispitivanja, mjere ograničavanja protiv svih osoba i subjekata na popisu iz Priloga II. Odluci 2010/413/ZVSP trebalo bi zadržati ako njihova imena nisu navedena u Prilogu VI. toj odluci, a 21 unos iz Priloga II. trebalo bi ažurirati.

                     (6)

                     Odluku 2010/413/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog II. Odluci 2010/413/ZVSP mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 29. srpnja 2021.

                  Za Vijeće

                  Predsjednik

               G. DOVŽAN

            (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).

            (2)  Odluka Vijeća (ZVSP) 2020/849 od 18. lipnja 2020. o izmjeni Odluke 2010/413/ZVSP o mjerama ograničavanja protiv Irana (SL L 196, 19.6.2020., str. 8.).

            (3)  Presuda Općeg suda od 9. lipnja 2021., Sayed Shamsuddin Borborudi / Vijeće Europske unije, T-580/19, ECLI:EU:T:2021:330.

            PRILOG
            Prilog II. Odluci 2010/413/ZVSP mijenja se kako slijedi:

                        1.

                        pod naslovom „I. Osobe i subjekti koji sudjeluju u nuklearnim aktivnostima ili aktivnostima u vezi s balističkim raketama te osobe i subjekti koji daju potporu iranskoj vladi”, podnaslovom „A. Fizičke osobe,” briše se sljedeći unos: „25. Sayed Shamsuddin Borborudi”;

                        2.

                        pod naslovom „I. Osobe i subjekti koji sudjeluju u nuklearnim aktivnostima ili aktivnostima u vezi s balističkim raketama te osobe i subjekti koji daju potporu iranskoj vladi”, sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    „8.

                                    Ebrahim MAHMUDZADEH

                                    Bivši glavni direktor društva Iran Electronic Industries (vidjeti dio B, br. 20). Glavni direktor Organizacije za socijalnu sigurnost oružanih snaga (Armed Forces Social Security Organization) do rujna 2020. Zamjenik iranskog ministra obrane do prosinca 2020.

                                    23.6.2008.

                                    13.

                                    Anis NACCACHE

                                    Bivši upravitelj društva Barzagani Tejarat Tavanmad Saccal; njegovo društvo pokušalo je nabaviti osjetljivu robu za subjekte koji su uvršteni na popis na temelju Rezolucije 1737 (2006).

                                    23.6.2008.

                                    16.

                                    Kontraadmiral Mohammad SHAFI’I RUDSARI (također poznat kao ROODSARI, Mohammad, Hossein, Shafiei; ROODSARI, Mohammad, Shafi’I; ROODSARI, Mohammad, Shafiei; RUDSARI, Mohammad, Hossein, Shafiei; RUDSARI, Mohammad, Shafi’I; RUDSARI, Mohammad, Shafiei)

                                    Bivši zamjenik ministra za usklađivanje pri MODAFL-u (vidjeti dio B, br. 29).

                                    23.6.2008.

                                    17.

                                    Abdollah SOLAT SANA (također poznat kao Solatsana Solat Sanna; Sowlat Senna; Sovlat Thana)

                                    Glavni direktor Postrojenja za preradu urana (Uranium Conversion Facility - UCF) u Esfahanu. To je postrojenje koje proizvodi materijal za napajanje (UF6) za postrojenja za obogaćivanje u Natanzu. Solat Sana je 27. kolovoza 2006. primio posebnu nagradu predsjednika Ahmadinejada za svoj rad.

                                    23.4.2007.

                                    23.

                                    Davoud BABAEI

                                    Sadašnji voditelj sigurnosne službe istraživačkoga instituta Organisation of Defensive Innovation and Research (SPND) pri Ministarstvu za obranu i logistiku oružanih snaga; SPND-om je upravljao Mohsen Fakhrizadeh-Mahabadi koji je uvršten na popis UN-a. IAEA je upozorila na SPND s obzirom na bojazni u pogledu moguće vojne dimenzije iranskog nuklearnog programa u vezi s kojim Iran odbija suradnju. Babaei je kao voditelj sigurnosne službe odgovoran za sprečavanje otkrivanja informacija, što uključuje sprečavanje otkrivanja informacija IAEA-i.

                                    1.12.2011.

                                    29.

                                    Milad JAFARI (Milad JAFERI)

                                    Datum rođenja: 20.9.1974.

                                    Iranski državljanin koji fiktivnim društvima grupacije SHIG koja su uvrštena na popis UN-a nabavlja robu, ponajprije kovine. Od siječnja do studenoga 2010. isporučivao je robu za SHIG. Isplate za dio te robe poslije studenoga 2010. izvršene su u središnjoj podružnici banke Export Development Bank of Iran (EDBI) u Teheranu koja je uvrštena na popis EU-a.

                                    1.12.2011.”

                        3.

                        pod naslovom „I. Osobe i subjekti koji sudjeluju u nuklearnim aktivnostima ili aktivnostima u vezi s balističkim raketama te osobe i subjekti koji daju potporu iranskoj vladi”, sljedećim unosima zamjenjuju se odgovarajući unosi na popisu navedenom pod podnaslovom „B. Subjekti”:

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    „2.

                                    Armed Forces Geographical Organisation (Geografska organizacija oružanih snaga)

                                    Ogranak MODAFL-a za koji se procjenjuje da daje geoprostorne podatke za program balističkih projektila.

                                    23.6.2008.

                                    20.

                                    Iran Electronics Industries
                                    (uključujući sve podružnice) i društva kćeri:

                                    P. O. Box 18575-365, Teheran, Iran

                                    Društvo u potpunom vlasništvu MODAFL-a (i stoga sestrinska organizacija AIO-a, AvIO-a i DIO-a). Uloga mu je proizvoditi elektroničke komponente za iranske sustave naoružanja.

                                    23.6.2008.

                                    (b) Iran Communications Industries (ICI)
                                    (također poznato kao Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.)

                                    PO Box 19295-4731, Pasdaran Avenue, Teheran, Iran; druga adresa: PO Box 19575-131, 34 Apadana Avenue, Teheran, Iran; druga adresa: Shahid Langary Street, Nobonyad Square Ave, Pasdaran, Teheran

                                    Iran Communications Industries, društvo kći društva Iran Electronics Industries (koje je uvršteno na popis EU-a), proizvodi razne proizvode uključujući komunikacijske sustave, avioničke, optičke i elektrooptičke uređaje te mikroelektroniku, razvija informacijsku tehnologiju, proizvodi naprave za testiranja i mjerenja, razvija zaštitu za telekomunikacijske uređaje, proizvodi elektroničko oružje, proizvodi i obnavlja radarske cijevi te proizvodi bacače projektila.

                                    26.7.2010.

                                    28.

                                    Mechanic Industries Group
                                    (također poznat kao: Mechanic Industries Organisation; Mechanical Industries Complex; Mechanical Industries Group; Sanaye Mechanic)

                                    Sudjelovalo je u proizvodnji sastavnih dijelova za program balističkih raketa.

                                    23.6.2008.

                                    37.

                                    Schiller Novin
                                    (također poznat kao: Schiler Novin Co.; Schiller Novin Co.; Shiller Novin)

                                    Gheytariyeh Avenue - no 153 - 3rd Floor - PO BOX 17665/153 6 19389 Tehran

                                    Djeluje u ime Organizacije za obrambenu industriju (DIO).

                                    26.7.2010.

                                    38.

                                    Shahid Ahmad Kazemi Industrial Group (SAKIG)

                                    Subjekt pod kontrolom iranske Organizacije za svemirsku industriju (AIO). Grupacija SAKIG razvija i proizvodi sustave projektila zemlja-zrak za iransku vojsku. Održava vojne i raketne projekte te projekte protuzračne obrane te nabavlja robu iz Rusije, Bjelarusa i Sjeverne Koreje.

                                    26.7.2010.

                                    40.

                                    State Purchasing Organisation (Državna organizacija za nabavu) (SPO, također poznata kao State Purchasing Office; State Purchasing Organization)

                                    Čini se da SPO posreduje pri uvozu već gotovog oružja. Vjerojatno je ogranak MODAFL-a.

                                    23.6.2008.

                                    52.

                                    Raad Iran (također poznat kao Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN, Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co)

                                    Unit 1, No 35, Bouali Sina Sharghi, Chehel Sotoun Street, Fatemi Square, Teheran

                                    Društvo uključeno u nabavu invertera za zabranjeni iranski program obogaćivanja urana. Raad Iran osnovan je za proizvodnju i projektiranje upravljačkih sustava, bavi se i prodajom i instaliranjem invertera i programabilnih logičkih upravljača.

                                    23.5.2011.

                                    86.

                                    Karanir (također poznat kao Karanir Sanat, Moaser; Tajhiz Sanat)

                                    1139/1 Unit 104 Gol Building, Gol Alley, North Side of Sae, Vali Asr Avenue. PO Box 19395-6439, Tehran.

                                    Sudjeluje u kupnji opreme i materijala koji se neposredno upotrebljavaju u iranskom nuklearnom programu.

                                    1.12.2011.

                                    95.

                                    Samen Industries (također poznat kao Khorasan Metallurgy Industries)

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Fiktivni naziv društva Khorasan Metallurgy Industries, koje je uvršteno na popis UN-a te je društvo kći društva Ammunition Industries Group (AMIG).

                                    1.12.2011.

                                    99.

                                    TABA (Iran Cutting Tools Manufacturing company – Taba Towlid Abzar Boreshi Iran; također poznat kao Iran Centrifuge Technology Co.; Iran's Centrifuge Technology Company; Sherkate Technology Centrifuge Iran, TESA, TSA)

                                    12 Ferdowsi, Avenue Sakhaee, avenue 30 Tir (sud), nr 66 – Teheran

                                    U vlasništvu ili pod nadzorom društva TESA koje je uvršteno na popis EU-a. Sudjeluje u proizvodnji opreme i materijala koji se neposredno upotrebljavaju u iranskom nuklearnom programu.

                                    1.12.2011.

                                    153.

                                    Organisation of Defensive Innovation and Research (SPND)

                                    SPND izravno podupire aktivnosti Irana koje su osjetljive u pogledu širenja nuklearnog oružja. IAEA je upozorila na SPND zbog bojazni u pogledu moguće vojne dimenzije iranskog nuklearnog programa. Voditelj SPND-a bio je Mohsen Fakhrizadeh-Mahabadi koji je uvršten na popis UN-a; SPND je dio Ministarstva za obranu i logistiku oružanih snaga (MODAFL) koje je uvršteno na popis EU-a.

                                    22.12.2012.

                                    161.

                                    Sharif University of Technology

                                    Posljednja poznata adresa: Azadi Ave/Street, PO Box 11365-11155, Tehran, Iran, Tel: +98 21 66 161, e-adresa: info@sharif.ir

                                    Sharif University of Technology (SUT) ima niz sporazuma o suradnji s organizacijama iranske vlade, koje su UN i/ili EU uvrstili na popis, a koje djeluju u vojnim područjima ili područjima povezanima s vojskom, posebno u području proizvodnje i nabave balističkih projektila. To uključuje: sporazum s Organizacijom za svemirsku industriju koju je EU uvrstio na popis zbog, između ostalog, proizvodnje satelita, suradnju s iranskim ministarstvom obrane i Iranskom revolucionarnom gardom (IRGC) na natječajima za pametne brodove, širi sporazum s ratnim zrakoplovstvom IRGC-a koji obuhvaća razvoj i jačanje odnosa sa sveučilištem te organizacijsku i stratešku suradnju.
                                    Promatrano u cjelini, navedeno pokazuje značajan angažman s iranskom vladom u vojnom području ili područjima povezanima s vojskom, što predstavlja potporu iranskoj vladi.

                                    8.11.2014.”

                        4.

                        pod naslovom „II. Islamska revolucionarna garda”, sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    „2.

                                    Kontraadmiral Ali FADAVI

                                    Zamjenik zapovjednika Islamske revolucionarne garde (IRGC). Bivši zapovjednik mornarice IRGC-a.

                                    26.7.2010.

                                    6.

                                    Mohammad Ali JAFARI, IRGC

                                    Bivši zapovjednik IRGC-a. Trenutačno voditelj ureda za kulturu i društvo Hazrat Baqiatollah al-Azam.

                                    23.6.2008.”

                        5.

                        pod naslovom „II. Islamska revolucionarna garda”, sljedećim unosom zamjenjuje se odgovarajući unos na popisu navedenom pod podnaslovom „B. Subjekti”:

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    „12.

                                    Etemad Amin Invest Co Mobin
                                    (također poznat kao: Etemad Amin Investment Company Mobin; Etemad-e Mobin, Etemad Amin Invest Company Mobin; Etemad Mobin Co.; Etemad Mobin Trust Co.; Etemade Mobin Company; Mobin Trust Consortium; Etemad-e Mobin Consortium)

                                    Pasadaran Av. Teheran, Iran

                                    Društvo koje je u vlasništvu ili pod kontrolom IRGC-a te doprinosi financiranju strateških interesa režima.

                                    26.7.2010.”


title: Odluka Vijeća (EU) 2021/1313 od 19. srpnja 2021. o odobravanju otvaranja pregovora o sporazumu o suradnji između Europske unije i Međunarodne organizacije kriminalističke policije (ICPO-Interpol)

text:
                  10.8.2021

                  HR

                  Službeni list Europske unije

                  L 287/6

         ODLUKA VIJEĆA (EU) 2021/1313
         od 19. srpnja 2021.
         o odobravanju otvaranja pregovora o sporazumu o suradnji između Europske unije i Međunarodne organizacije kriminalističke policije (ICPO-Interpol)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 16. stavak 2. i članak 77. stavke 1. i 2. u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:

                     (1)

                     Trebalo bi otvoriti pregovore s ciljem sklapanja sporazuma o suradnji („Sporazum”) između Unije i Međunarodne organizacije kriminalističke policije („Interpol”). Sporazumom će se nastojati urediti suradnja između Unije i Interpola u području kaznenog progona, pravosudne suradnje u kaznenim stvarima i sigurnosti granica (kao dio upravljanja granicama).

                     (2)

                     Sporazumom bi trebalo osigurati potrebne zaštitne mjere i jamstva kako bi se državama članicama i agencijama Unije odobrio kontrolirani pristup Interpolovoj bazi podataka o ukradenim i izgubljenim putnim ispravama („SLTD”) i Interpolovoj bazi podataka o putnim ispravama povezanima s obavijestima („TDAWN”) putem europskog portala za pretraživanje („ESP”) u mjeri u kojoj je to potrebno za obavljanje njihovih zadaća i u skladu s njihovim pravima pristupa.

                     (3)

                     Sporazumom bi trebalo pružiti potrebne zaštitne mjere i jamstva kako bi se državama članicama i središnjoj jedinici ETIAS-a uspostavljenoj u okviru Agencije za europsku graničnu i obalnu stražu kako je uređena Uredbom (EU) 2019/1896 Europskog parlamenta i Vijeća (1) („Frontex”) na temelju Uredbe (EU) 2018/1240 Europskog parlamenta i Vijeća (2) odobrio pristup Interpolovim bazama podataka SLTD i TDAWN putem ESP-a.

                     (4)

                     Sporazumom bi trebalo pružiti zaštitne mjere i jamstva koji su potrebni za provedbu revidirane Uredbe o viznom informacijskom sustavu kojom se državama članicama pri obradi zahtjevâ za vize ili boravišne dozvole odobrava pristup Interpolovim bazama podataka putem ESP-a.

                     (5)

                     Člankom 9. stavkom 5. Uredbe (EU) 2019/817 Europskog parlamenta i Vijeća (3) i člankom 12. Uredbe (EU) 2018/1240 predviđa se da se upiti u Interpolove baze podataka provode tako da se nikakve informacije ne otkriju osobi na koje se odnosi upozorenje Interpola. Člankom 65. Uredbe (EU) 2018/1240 predviđa se da se osobni podaci ne smiju prenositi niti stavljati na raspolaganje nijednoj trećoj zemlji, međunarodnoj organizaciji ni privatnom subjektu, uz iznimku prijenosâ Interpolu u svrhu obavljanja automatizirane obrade u Interpolovim bazama podataka SLTD i TDAWN, te da takvi prijenosi podliježu Uredbi (EU) 2018/1725 Europskog parlamenta i Vijeća (4).

                     (6)

                     Sporazumom bi trebalo pružiti pravnu osnovu za odobravanje pristupa statutarnom osoblju stalnih snaga Frontexa (osoblje kategorije 1) relevantnim Interpolovim bazama podataka radi obavljanja njihovih zadaća.

                     (7)

                     Člankom 68. stavkom 1. Uredbe (EU) 2019/1896 predviđa se mogućnost suradnje Frontexa s međunarodnim organizacijama, među kojima je i Interpol. U skladu s člankom 82. stavkom 1. Uredbe (EU) 2019/1896 članovi timova stalnih snaga Frontexa moraju biti osposobljeni za obavljanje zadaća i izvršavanje ovlasti u vezi s nadzorom državne granice, koje su utvrđene u Uredbi (EU) 2016/399 Europskog parlamenta i Vijeća (5) („Zakonik o schengenskim granicama”). Na temelju članka 6. stavka 1. točke (e) i članka 8. stavka 3. točke (a) podtočaka i. i ii. Uredbe (EU) 2016/399 to uključuje kontrolu državljana trećih zemalja provjerom u Interpolovim bazama podataka (posebno u Interpolovoj bazi podataka SLTD) na vanjskim granicama država članica i trećih zemalja koje su se pridružile provedbi, primjeni i razvoju schengenske pravne stečevine u pogledu kontrole osoba na vanjskim granicama.

                     (8)

                     Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) osnovana Uredbom (EU) 2018/1726 Europskog parlamenta i Vijeća (6) trebala bi podupirati tehničku provedbu pristupa Interpolovim bazama podataka u kontekstu Uredbe (EZ) br. 767/2008 Europskog parlamenta i Vijeća (7) i uredbi (EU) 2018/1240 i (EU) 2019/817, u skladu s Uredbom (EU) 2018/1726.

                     (9)

                     Člankom 94. Uredbe (EU) 2018/1725 utvrđuju se uvjeti za prijenose operativnih osobnih podataka međunarodnim organizacijama.

                     (10)

                     Sporazum bi trebao u potpunosti poštovati odredbe o zaštiti podataka utvrđene u Uredbi (EU) 2016/679 Europskog parlamenta i Vijeća (8), Uredbi (EU) 2018/1725 i Direktivi (EU) 2016/680 Europskog parlamenta i Vijeća (9).

                     (11)

                     Sporazumom bi se trebala u potpunosti poštovati temeljna prava i načela priznata Poveljom Europske unije o temeljnim pravima („Povelja”), posebice pravo na poštovanje privatnog i obiteljskog života iz članka 7. Povelje, pravo na zaštitu osobnih podataka iz članka 8. Povelje te pravo na djelotvoran pravni lijek i na pošteno suđenje iz članka 47. Povelje. Sporazum bi trebalo primjenjivati u skladu sa svim pravima i načelima sadržanima u Povelji.

                     (12)

                     Sporazumom ne bi trebalo dovoditi u pitanje prava i obveze država članica u njihovim odnosima s Interpolom koji nisu obuhvaćeni područjem primjene Sporazuma.

                     (13)

                     U skladu s člancima 1., 2. i 2.a Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije (UFEU), Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (14)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (10); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (15)

                     Provedeno je savjetovanje s Europskim nadzornikom za zaštitu podataka u skladu s člankom 41. stavkom 2. Uredbe (EU) 2018/1725 te je on dao mišljenje 25. svibnja 2021. (11),

               DONIJELO JE OVU ODLUKU:

            Članak 1.

               1.   Komisiju se ovlašćuje za otvaranje pregovora, u ime Europske unije, o sporazumu o suradnji između Europske unije i Međunarodne organizacije kriminalističke policije (ICPO-Interpol).

               2.   Pregovori se vode na temelju pregovaračkih smjernica Vijeća koje su navedene u dodatku ovoj Odluci.

            Članak 2.
            Komisija se imenuje pregovaračem Unije.

            Članak 3.
            Pregovori se vode uz savjetovanje s Radnom skupinom za razmjenu informacija u području PUP-a (Radna skupina IXIM), podložno svim smjernicama koje Vijeće može naknadno uputiti Komisiji.
            Komisija izvješćuje Vijeće o vođenju i ishodu pregovora kako redovito tako i kada god to Vijeće zatraži. Prema potrebi ili na zahtjev Vijeća Komisija izrađuje pisano izvješće.

            Članak 4.
            Ova je Odluka upućena Komisiji.

            Sastavljeno u Bruxellesu 19. srpnja 2021.

                  Za Vijeće

                  Predsjednik

               J. PODGORŠEK

            (1)  Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredaba (EU) br. 1052/2013 i (EU) 2016/1624 (SL L 295, 14.11.2019., str. 1.).

            (2)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1.).

            (3)  Uredba (EU) 2019/817 Europskog parlamenta i Vijeća od 20. svibnja 2019. o uspostavi okvira za interoperabilnost informacijskih sustava EU-a u području granica i viza i izmjeni uredaba (EZ) br. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 i (EU) 2018/1861 Europskog parlamenta i Vijeća te odluka Vijeća 2004/512/EZ i 2008/633/PUP (SL L 135, 22.5.2019., str. 27.).

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (5)  Uredba (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (SL L 77, 23.3.2016., str. 1.).

            (6)  Uredba (EU) 2018/1726 Europskog parlamenta i Vijeća od 14. studenoga 2018. o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 (SL L 295, 21.11.2018., str. 99.).

            (7)  Uredba (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka među državama članicama o vizama za kratkotrajni boravak (Uredba o VIS-u) (SL L 218, 13.8.2008., str. 60.).

            (8)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (9)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).

            (10)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (11)  SL C 251, 28.6.2021., str. 7.


title: Odluka Vijeća (EU) 2021/1320 od 30. srpnja 2021. o imenovanju zamjenika člana Odbora regija, kojeg je predložila Helenska Republika

text:
                  10.8.2021

                  HR

                  Službeni list Europske unije

                  L 286/16

         ODLUKA VIJEĆA (EU) 2021/1320
         od 30. srpnja 2021.
         o imenovanju zamjenika člana Odbora regija, kojeg je predložila Helenska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog grčke vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 20. siječnja 2020. donijelo Odluku (EU) 2020/102 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto zamjenika člana Odbora regija postalo je slobodno podnošenjem ostavke g. Konstantinosa TZIOUMISA.

                     (4)

                     Grčka vlada predložila je g. Dimitriosa KAFANTARISA, predstavnika lokalnog tijela koje ima izborni mandat lokalnog tijela, Δημοτικός Σύμβουλος Δήμος Πύλου-Νέστορος (član općinskog vijeća općine Pylou-Nestoros), kao zamjenika člana Odbora regija do kraja tekućeg mandata, koji istječe 25. siječnja 2025.,

               DONIJELO JE OVU ODLUKU:

            Članak 1.
            G. Dimitrios KAFANTARIS, predstavnik lokalnog tijela koje ima izborni mandat, Δημοτικός Σύμβουλος Δήμος Πύλου-Νέστορος (član općinskog vijeća općine Pylou-Nestoros), imenuje se zamjenikom člana Odbora regija do kraja tekućeg mandata, koji istječe 25. siječnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 30. srpnja 2021.

                  Za Vijeće

                  Predsjednik

               G. DOVŽAN

            (1)  SL L 139, 27.5.2019., str. 13.

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).


title: Odluka Nadzornog tijela EFTA-e br. 32/21/COL od 21. travnja 2021. o odobrenju statusa ‚slobodno od bolesti’ i statusa područja na kojem se ne provodi cijepljenje te programâ iskorjenjivanja Norveške i Islanda ili njihovih određenih zona ili kompartmenata u pogledu određenih bolesti s popisa u skladu s Uredbom (EU) 2016/429 Europskog parlamenta i Vijeća i Delegiranom uredbom Komisije (EU) 2020/689 [2021/1332]

text:
                  12.8.2021

                  HR

                  Službeni list Europske unije

                  L 290/5

         ODLUKA NADZORNOG TIJELA EFTA-E
         od 21. travnja 2021.
         o odobrenju statusa „slobodno od bolesti” i statusa područja na kojem se ne provodi cijepljenje te programâ iskorjenjivanja Norveške i Islanda ili njihovih određenih zona ili kompartmenata u pogledu određenih bolesti s popisa u skladu s Uredbom (EU) 2016/429 Europskog parlamenta i Vijeća i Delegiranom uredbom Komisije (EU) 2020/689 [2021/1332]
         NADZORNO TIJELO EFTA-e,
         uzimajući u obzir Sporazum među državama EFTA-e o osnivanju Nadzornog tijela i Suda, a posebno članak 1. stavak 2. i članak 3. njegova Protokola 1.,
         uzimajući u obzir akt iz točke 13. dijela 1.1. poglavlja I. Priloga I. Sporazumu o Europskom gospodarskom prostoru („Sporazum o EGP-u”), Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja (1) („Uredba (EU) 2016/429”), kako je izmijenjena i prilagođena Sporazumu o EGP-u točkom 4. podtočkom (d) njegova Protokola 1. te posebnim i sektorskim prilagodbama iz Priloga I. tom sporazumu, a posebno njezin članak 31. stavak 3., članak 36. stavak 4. i članak 280.,
         uzimajući u obzir akt iz točke 13.e dijela 1.1. poglavlja I. Priloga I. Sporazumu o EGP-u, Delegiranu uredbu Komisije (EU) 2020/687 od 17. prosinca 2019. o dopuni Uredbe (EU) 2016/429 Europskog parlamenta i Vijeća (2) u pogledu pravila za sprečavanje i kontrolu određenih bolesti s popisa („Delegirana uredba (EU) 2020/687”), kako je prilagođena Sporazumu o EGP-u sektorskim prilagodbama iz Priloga I. tom sporazumu, a posebno njezin članak 112.,
         uzimajući u obzir akt iz točke 13.h dijela 1.1. poglavlja I. Priloga I. Sporazumu o EGP-u, Delegiranu uredba Komisije (EU) 2020/689 od 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila o nadziranju, programima iskorjenjivanja i statusu „slobodno od bolesti” za određene bolesti s popisa i emergentne bolesti (3) („Delegirana uredba (EU) 2020/689”), kako je prilagođena točkom 4. podtočkom (d) Protokola 1. uz taj sporazum i sektorskim prilagodbama iz Priloga I. tom sporazumu, a posebno njezin članak 84.,
         budući da:
         Uredba (EU) 2016/429, Delegirana uredba (EU) 2020/687 i Delegirana uredba (EU) 2020/689 uključene su u priloge Sporazumu o EGP-u s učinkom od 17. travnja 2021. U skladu s datumom primjene navedenim u Uredbi (EU) 2016/429, Delegiranoj uredbi (EU) 2020/687 i Delegiranoj uredbi (EU) 2020/689 te se uredbe primjenjuju od 21. travnja 2021.
         Uredbom (EU) 2016/429 utvrđen je novi zakonodavni okvir za sprečavanje i kontrolu bolesti koje su prenosive na životinje ili ljude. Točnije, njome se propisuje odobrenje statusa „slobodno od bolesti” ili područja na kojem se ne provodi cijepljenje te programâ iskorjenjivanja država članica Europskog gospodarskog prostora („države EGP-a”) ili njihovih zona ili kompartmenata u pogledu određenih bolesti s popisa iz članka 5. stavka 1. te uredbe za jednu ili više relevantnih životinjskih vrsta.
         U članku 280. stavku 1. Uredbe (EU) 2016/429 utvrđuju se prijelazne mjere za status „slobodno od bolesti” ili status područja na kojem se ne provodi cijepljenje („statusi”) koji su odobreni prije početka primjene te uredbe u skladu s direktivama Vijeća 64/432/EEZ (4), 91/68/EEZ (5) i 2006/88/EZ (6) ili Direktivom Vijeća 2009/158/EZ (7), ovisno o tome koja je relevantna („relevantna prethodna direktiva”). Oni se u ovoj Odluci nazivaju „postojećim statusima”.
         Člankom 84. stavkom 1. Delegirane uredbe (EU) 2020/689 dopunjen je članak 280. stavak 1. Uredbe (EU) br. 2016/429 tako što je utvrđeno da se postojeći statusi smatraju odobrenima u skladu s Delegiranom uredbom (EU) 2020/689 ako je relevantni postojeći status odobren prije datuma početka primjene te uredbe.
         Nadzorno tijelo EFTA-e („Nadzorno tijelo”) donijelo je više odluka o odobrenju statusâ Norveške i Islanda, ili njihovih određenih zona, u skladu s relevantnom prethodnom direktivom prije provedbe Delegirane uredbe (EU) 2020/689 („prethodne odluke o statusu”).
         Prethodne odluke o statusu obuhvaćaju odluke koje je Nadzorno tijelo donijelo na temelju zakonodavstva o EGP-u koje je prethodilo relevantnoj prethodnoj direktivi ako su kriteriji za odobrenje propisani tim zakonodavstvom bili ekvivalentni kriterijima za odobrenje iz relevantne prethodne direktive. Postojeći statusi odnose se na sljedeće bolesti s popisa:

                     —

                     infekcija bakterijama Brucella abortus, B. melitensis i B. suis u populacijama goveda, ovaca i koza,

                     —

                     infekcija kompleksom Mycobacterium tuberculosis (M. bovis, M. caprae, M. Tuberculosis)

                     —

                     (MTBC), enzootska leukoza goveda (ELG),

                     —

                     zarazni rinotraheitis goveda/zarazni pustularni vulvovaginitis (ZRG/ZPV),

                     —

                     infekcija virusom bolesti Aujeszkoga (virus BA-a),

                     —

                     infekcija virusom newcastleske bolesti bez cijepljenja,

                     —

                     virusna hemoragijska septikemija (VHS),

                     —

                     zarazna hematopoetska nekroza (ZHN),

                     —

                     infekcija s Marteilia refringens, i

                     —

                     infekcija s Bonamia ostreae.

               U skladu s člankom 280. stavkom 1. Uredbe (EU) 2016/429 i člankom 84. stavkom 1. Delegirane uredbe (EU) 2020/689 takvi se postojeći statusi smatraju odobrenima u skladu s navedenim uredbama. Radi jasnoće ovom se Odlukom stavljaju izvan snage prethodne odluke o statusu, a u njezinu Prilogu navode se statusi koji se smatraju odobrenima.
         Norveška i Island mogu Nadzornom tijelu podnijeti zahtjev za odobrenje statusa „slobodno od bolesti” ili statusa područja na kojem se ne provodi cijepljenje te programâ iskorjenjivanja za jednu ili više bolesti s popisa u skladu s Uredbom (EU) 2016/429 i Delegiranom uredbom (EU) 2020/689 za jednu ili više relevantnih životinjskih vrsta, za cijelo svoje državno područje ili za jednu ili više zona ili kompartmenata ako su ispunjeni uvjeti utvrđeni u Uredbi (EU) 2016/429. Nadzorno tijelo može, podložno izmjenama ako su potrebne, odobriti zahtjeve država EFTA-e koje su članice EGP-a za odobrenje statusa „slobodno” od bolesti ili statusa područja na kojem se ne provodi cijepljenje ili programâ iskorjenjivanja ako su ispunjeni relevantni uvjeti.
         Nadzorno tijelo dužno je u skladu s člankom 31. stavkom 3., člankom 36. stavkom 4. i člankom 266. stavkom 2. Uredbe (EU) 2016/429 dostaviti Veterinarskom i fitosanitarnom odboru EFTA-e („Odbor”) svaki nacrt odluke o odobrenju statusa „slobodno od bolesti” i statusa područja na kojem se ne provodi cijepljenje ili programâ iskorjenjivanja Norveške i Islanda ili njihovih određenih zona ili kompartmenata u pogledu određenih bolesti s popisa („nacrt odluke o odobrenju”). Odbor je relevantni odbor koji je određen da pomaže Nadzornom tijelu u izvršavanju te funkcije na temelju Odluke Stalnog odbora država EFTA-e br. 4/2012/SC od 26. listopada 2012.
         Odbor je dužan dati mišljenje o svakom dostavljenom nacrtu odluke o odobrenju u skladu s postupkom ispitivanja utvrđenim na temelju članka 3. Odluke Stalnog odbora država EFTA-e br. 3/2012/SC od 26. listopada 2012. Ako Odbor odobri nacrt odluke o odobrenju, odgovarajući prilog toj odluci izmjenjuje se kako bi se u njemu naveli odobreni novi status „slobodno od bolesti” i status područja na kojem se ne provodi cijepljenje ili programi iskorjenjivanja.
         Nadzorno tijelo prethodno je donijelo odluke br. 67/95/COL, br. 300/08/COL i br. 265/12/COL, kojima je odobrilo krizne planove koje je Norveška dostavila za kontrolu slinavke i šapa, influence ptica odnosno egzotičnih bolesti s popisa u akvatičnih životinja. Akti u kojima se zahtijeva odobravanje predmetnih kriznih planova i na kojima su se temeljile te odluke, Direktiva Vijeća 90/423/EEZ (8), Direktiva Vijeća 2005/94/EZ (9) i Direktiva 2006/88/EZ (10), stavljeni su izvan snage Uredbom (EU) 2016/429, a kad je riječ o Direktivi 2005/94/EZ, Delegiranom uredbom (EU) 2020/687. U člancima 43. i 44. Uredbe (EU) 2016/429 o kriznim planovima ne zahtijeva se od država EGP-a da dostave krizne planove na odobrenje ni da utvrde prijelazne mjere kojima se dopušta priznavanje kriznih planova odobrenih prije početka primjene te uredbe. Stoga se radi jasnoće ovom Odlukom stavljaju izvan snage odluke br. 67/95/COL, br. 300/08/COL i br. 265/12/COL,
         DONIJELO JE OVU ODLUKU:

            Članak 1.
            Status „slobodno od bolesti” i status područja na kojem se ne provodi cijepljenje te programi iskorjenjivanja Norveške i Islanda i njihovih zona ili kompartmenata koji su odobreni u skladu s Uredbom (EU) 2016/429 i Delegiranom uredbom (EU) 2020/689 navedeni su u Prilogu ovoj Odluci.

            Članak 2.
            Prethodne odluke Nadzornog tijela u tom području, navedene u četvrtom, posljednjem stupcu tablica u Prilogu ovoj Odluci, stavljaju se izvan snage.

            Članak 3.
            Odluke br. 67/95/COL, br. 300/08/COL i br. 265/12/COL stavljaju se izvan snage.

            Članak 4.
            Ova Odluka stupa na snagu na dan potpisivanja.

            Članak 5.
            Ova je Odluka upućena Norveškoj i Islandu.

            Članak 6.
            Vjerodostojan je samo tekst na engleskom jeziku.

            Sastavljeno u Bruxellesu 21. travnja 2021.

               Za Nadzorno tijelo EFTA-e

               Bente ANGELL-HANSEN

                  Predsjednica

               Högni KRISTJÁNSSON

                  Nadležni član kolegija

               Frank J. BÜCHEL

                  Član kolegija

               Carstena ZATSCHLERA

                  Potpisuje kao direktor za pravne i izvršne poslove

            (1)  SL L 84, 31.3.2016., str. 1. Uključena u Sporazum o EGP-u Odlukom Zajedničkog odbora EGP-a br. 179/2020 od 11. prosinca 2020.

            (2)  SL L 174, 3.6.2020., str. 67. Uključena u Sporazum o EGP-u Odlukom Zajedničkog odbora EGP-a br. 3/2021 od 5. veljače 2021.

            (3)  SL L 174, 3.6.2020., str. 211. Uključena u Sporazum o EGP-u Odlukom Zajedničkog odbora EGP-a br. 4/2021 od 5. veljače 2021.

            (4)  Akt iz točke 1. dijela 4.1. poglavlja I. Priloga I. Sporazumu o EGP-u, Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977.), kako je izmijenjena i prilagođena Sporazumu o EGP-u posebnim i sektorskim prilagodbama iz Priloga I. Sporazumu o EGP-u.

            (5)  Akt iz točke 2. dijela 4.1. poglavlja I. Priloga I. Sporazumu o EGP-u, Direktiva Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (SL L 46, 19.2.1991., str. 19.), kako je izmijenjena i prilagođena Sporazumu o EGP-u posebnim i sektorskim prilagodbama iz Priloga I. tom sporazumu.

            (6)  Akt iz točke 8.a dijela 3.1. i točke 4.a dijela 8.1. poglavlja I. Priloga I. Sporazumu o EGP-u, Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode (SL L 328, 24.11.2006., str. 14.) te o sprečavanju i kontroli određenih bolesti akvatičnih životinja, kako je izmijenjena i prilagođena Sporazumu o EGP-u sektorskim prilagodbama iz Priloga I. tom sporazumu.

            (7)  Akt iz točke 4.a dijela 4.1. poglavlja I. Priloga I. Sporazumu o EGP-u, Direktiva Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (SL L 343, 22.12.2009., str. 74.), kako je izmijenjena i prilagođena Sporazumu o EGP-u posebnim i sektorskim prilagodbama iz Priloga I. tom sporazumu.

            (8)  Akt iz točke 2. dijela 3.1. poglavlja I. Priloga I. Sporazumu o EGP-u, Direktiva Vijeća 90/423/EEZ od 26. lipnja 1990. o izmjeni Direktive 85/511/EEZ o uvođenju mjera Zajednice za kontrolu bolesti slinavke i šapa, Direktive 64/432/EEZ o zdravstvenim problemima životinja koji utječu na trgovinu govedima i svinjama unutar Zajednice i Direktive 72/462/EEZ o problemima u vezi sa zdravstvenim i veterinarskim pregledima pri uvozu goveda, svinja te svježeg mesa iz trećih zemalja (SL L 224, 18.8.1990., str. 13.), kako je prilagođena Sporazumu o EGP-u sektorskim prilagodbama iz Priloga I. tom sporazumu.

            (9)  Akt iz točke 5.a dijela 3.1. poglavlja I. Priloga I. Sporazumu o EGP-u, Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.), kako je izmijenjena i prilagođena Sporazumu o EGP-u sektorskim prilagodbama iz Priloga I. tom sporazumu.

            (10)  Točnije, članak 5. stavak 4. Direktive 90/423/EEZ, članak 62. stavak 4. Direktive 2005/94/EZ i članak 47. stavak 4. Direktive 2006/88/EZ.

            PRILOG
            Status „slobodno od bolesti” i status područja na kojem se ne provodi cijepljenje te programi iskorjenjivanja Norveške i Islanda ili njihovih zona ili kompartmenata odobreni u skladu s Uredbom (EU) 2016/429 i Delegiranom uredbom (EU) 2020/689
            U Norveškoj:

                        Status „slobodno od bolesti” ili status područja na kojem se ne provodi cijepljenje

                        Područje: cijelo državno područje ili zona

                        Pravna osnova

                        Broj prethodne ili nove odluke Nadzornog tijela EFTA-e

                        Infekcija bakterijama Brucella abortus, B. melitensis i B. suis u populacijama goveda

                        Cijelo državno područje

                        Članak 84. stavak 1. točka (a) podtočka i. Delegirane uredbe (EU) 2020/689

                        28/07/COL od 19. veljače 2007. (prethodna odluka stavljena izvan snage)

                        Infekcija bakterijom Brucella melitensis u populacijama ovaca i koza

                        Cijelo državno područje

                        Članak 84. stavak 1. točka (a) podtočka ii. Delegirane uredbe (EU) 2020/689

                        029/21/COL od 13. travnja 2021. (prethodna odluka stavljena izvan snage)

                        Infekcija kompleksom Mycobacterium tuberculosis (M. bovis, M. caprae i M. tuberculosis) (MTBC)

                        Cijelo državno područje

                        Članak 84. stavak 1. točka (b) Delegirane uredbe (EU) 2020/689

                        28/07/COL od 19. veljače 2007.
                        (prethodna odluka stavljena izvan snage)

                        Enzootska leukoza goveda (ELG)

                        Cijelo državno područje

                        Članak 84. stavak 1. točka (c) Delegirane uredbe (EU) 2020/689

                        28/07/COL od 19. veljače 2007.
                        (prethodna odluka stavljena izvan snage)

                        Zarazni rinotraheitis goveda (ZRG)/zarazni pustularni vulvovaginitis (ZPV)

                        Cijelo državno područje

                        Članak 84. stavak 1. točka (d) Delegirane uredbe (EU) 2020/689

                        159/10/COL od 21. travnja 2010. (prethodna odluka stavljena izvan snage)

                        Infekcija virusom bolesti Aujeszkoga (virus BA-a)

                        Cijelo državno područje

                        Članak 84. stavak 1. točka (e) Delegirane uredbe (EU) 2020/689

                        160/10/COL od 21. travnja 2010. (prethodna odluka stavljena izvan snage)

                        Infekcija virusom newcastleske bolesti bez cijepljenja

                        Cijelo državno područje

                        Članak 84. stavak 1. točka (g) Delegirane uredbe (EU) 2020/689

                        221/96/COL od 4. prosinca 1996. (prethodna odluka stavljena izvan snage)

                        Infekcija s Marteilia refringens

                        Zona: cijela obala Norveške, uz iznimku područja za sprečavanje širenja bolesti u općini Bømlo u okrugu Hordaland u južnoj Norveškoj, koje je posebno opisano u stavku 2. norveške Uredbe o kontrolnom području za borbu protiv širenja bolesti Marteiliose u školjaka, općina Bømlo, Hordaland (FOR-2017-09-08-1377)

                        Članak 84. stavak 1. točka (l) Delegirane uredbe (EU) 2020/689

                        18/18/COL od 9. veljače 2018. (prethodna odluka stavljena izvan snage)

                        Infekcija s Bonamia ostreae

                        Zona: cijela obala Norveške, uz iznimku okruga Aust-Agder u južnoj Norveškoj

                        Članak 84. stavak 1. točka (k) Delegirane uredbe (EU) 2020/689

                        18/18/COL od 9. veljače 2018. (prethodna odluka stavljena izvan snage)

                        Zarazna hematopoetska nekroza (ZHN)

                        Cijelo državno područje, uz iznimku norveškog dijela riječnog sliva Grense Jakobselv i rijeke Pasvik i rijeka između tih područja te pripadajuće obalne regije (zona)

                        Članak 84. stavak 1. točka i. Delegirane uredbe (EU) 2020/689

                        264/12/COL od 5. srpnja 2012. (prethodna odluka stavljena izvan snage)

                        Virusna hemoragijska septikemija (VHS)

                        Cijelo državno područje, uz iznimku norveškog dijela riječnog sliva Grense Jakobselv i rijeke Pasvik i rijeka između tih područja te pripadajuće obalne regije (zona)

                        Članak 84. stavak 1. točka (h) Delegirane uredbe (EU) 2020/689

                        264/12/COL od 5. srpnja 2012. (prethodna odluka stavljena izvan snage)

                        Program iskorjenjivanja

                        Područje: cijelo državno područje, zona ili kompartment

                        Pravna osnova

                        Broj odluke Nadzornog tijela EFTA-e

                           Trenutačno nema unosa.

                  U Islandu:

                        Status „slobodno od bolesti” ili status područja na kojem se ne provodi cijepljenje

                        Područje: cijelo državno područje ili zona

                        Pravna osnova

                        Broj prethodne ili nove odluke Nadzornog tijela EFTA-e

                        Zarazna hematopoetska nekroza (ZHN)

                        Cijelo državno područje

                        Članak 84. stavak 1. točka i. Delegirane uredbe (EU) 2020/689

                        227/04/COL od 9. rujna 2004. i br. 36/16/COL od 9. veljače 2016. (prethodna odluka stavljena izvan snage)

                        Program iskorjenjivanja

                        Područje: cijelo državno područje, zona ili kompartment

                        Pravna osnova

                        Broj odluke Nadzornog tijela EFTA-e

                           Trenutačno nema unosa.


Odluka Komisije od 11/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10369 - APG / STOCKHOLMS STADSHUS / STOCKHOLM EXERGI HOLDING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije (EU) 2021/1356 оd 30. lipnja 2021. kojom se Švedskoj odobrava produljenje određenih rokova iz članka 2. Uredbe (EU) 2021/267 Europskog parlamenta i Vijeća (priopćeno pod brojem dokumenta C(2021) 4608) (Vjerodostojan je samo tekst na engleskom jeziku)

text:
                  16.8.2021

                  HR

                  Službeni list Europske unije

                  L 293/1

         ODLUKA KOMISIJE (EU) 2021/1356
         оd 30. lipnja 2021.
         kojom se Švedskoj odobrava produljenje određenih rokova iz članka 2. Uredbe (EU) 2021/267 Europskog parlamenta i Vijeća

               (priopćeno pod brojem dokumenta C(2021) 4608)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/267 Europskog parlamenta i Vijeća od 16. veljače 2021. o utvrđivanju posebnih i privremenih mjera zbog nejenjavanja krize uzrokovane bolešću COVID-19 u pogledu obnove ili produljenja određenih potvrda, dozvola i ovlaštenja, odgode određenih redovnih provjera i redovnih osposobljavanja u određenim područjima zakonodavstva o prometu te produljenja određenih razdoblja iz Uredbe (EU) 2020/698 (1), a posebno njezin članak 2. stavak 8.,
         budući da:

                     (1)

                     Člankom 2. stavkom 1. Uredbe (EU) 2021/267 produljuju se rokovi u kojima imatelj svjedodžbe o stručnoj osposobljenosti („SSO”) treba obaviti periodično osposobljavanje, koji bi inače bili istekli ili bi inače istekli u razdoblju od 1. rujna 2020. do 30. lipnja 2021. Člankom 2. stavkom 3. te uredbe produljuje se valjanost odgovarajuće usklađene oznake „95” Unije.

                     (2)

                     Člankom 2. stavkom 5. Uredbe (EU) 2021/267 produljuje se valjanost vozačkih kartica o kvalifikacijama iz Priloga II. Direktivi 2003/59/EZ Europskog parlamenta i Vijeća (2), koja bi inače bila istekla ili bi inače istekla u razdoblju od 1. rujna 2020. do 30. lipnja 2021.

                     (3)

                     Dopisom od 6. svibnja 2021. Švedska je podnijela obrazloženi zahtjev za produljenje određenih rokova iz članka 2. stavaka 1., 3. i 5. Uredbe (EU) 2021/267. Švedska je u dopisu od 20. svibnja 2021. dostavila dodatne informacije u prilog svojem zahtjevu.

                     (4)

                     Dopisom od 27. svibnja 2021. Švedska je smanjila opseg svojeg obrazloženog zahtjeva.

                     (5)

                     Svojim obrazloženim zahtjevom Švedska traži, kao prvo, da se razdoblje od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267, za potrebe te odredbe i za potrebe članka 2. stavka 3., produlji za šest mjeseci; kao drugo, da se razdoblje od 1. rujna 2020. do 30. lipnja 2021. iz članka 2. stavka 5. te uredbe produlji za šest mjeseci; i naposljetku, da se razdoblje od 10 mjeseci iz članka 2. stavaka 1., 3. i 5. Uredbe (EU) 2021/267 produlji za šest mjeseci, iako bi se to produljenje primjenjivalo samo na provedbu periodičnog osposobljavanja i njegovo dokazivanje, označivanje usklađenom oznakom „95” Unije i obnovu vozačkih kartica o kvalifikacijama koje bi inače bile istekle ili bi inače istekle u razdoblju od 1. rujna 2020. do 30. lipnja 2021.

                     (6)

                     Prema informacijama koje je dostavila Švedska, provedba periodičnog osposobljavanja i njegovo dokazivanje, označivanje usklađenom oznakom „95” Unije i obnova vozačkih kartica o kvalifikacijama u Švedskoj će vjerojatno i dalje biti neizvedivi i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (7)

                     Kao jednu od tih mjera, koje bi prema navodima Švedske trebale znatno ograničiti kapacitet za osposobljavanje vozača do kraja godine, Švedska je broj osoba koje mogu istodobno prisustvovati tečaju periodičnog osposobljavanja ograničila na najviše osam osoba. Prema informacijama dobivenima od te države članice, ta bi mjera trebala dovesti do manjka kapaciteta za osposobljavanje vozača i posljedične nemogućnosti obnavljanja svih svjedodžbi o stručnoj osposobljenosti („SSO”) koje bi istekle u razdoblju od 1. rujna 2020. do 30. lipnja 2021.

                     (8)

                     Prema informacijama koje je dostavila Švedska, gotovo polovina valjanih SSO-a u toj državi članici morat će se obnoviti u razdoblju od 1. ožujka do 31. prosinca 2021., što se odnosi na 85 000 od ukupno 190 000 SSO-a. Međutim, preliminarne procjene švedskih tijela upućuju na to da će njihov kapacitet za osposobljavanje biti ograničen na oko 4 000 do 6 000 osoba mjesečno zbog mjera poduzetih radi ograničavanja širenja bolesti COVID-19.

                     (9)

                     Prema navodima Švedske, čak i ako bi se periodično osposobljavanje provodilo najvećom mogućom brzinom i uz korištenje najvećeg mogućeg kapaciteta, svaki mjesec tisuće vozača i dalje ne bi mogle obaviti periodično osposobljavanje koje se od njih zahtijeva. Nadalje, na te će procjene vjerojatno utjecati i velik broj edukatora i vozača koji će biti na bolovanju, s obzirom na to da Švedska ne dopušta da osobe koje imaju bilo kakve simptome bolesti COVID-19 prisustvuju periodičnim osposobljavanjima.

                     (10)

                     Prema informacijama koje je dostavila Švedska, zbog ograničenih kapaciteta u ožujku 2021. nije bilo moguće izdati barem 1 000 SSO-a, dok u travnju 2021. nije bilo moguće izdati barem 5 000 SSO-a. Očekuje se da će se ti brojevi povećati u narednim mjesecima jer se količina SSO-a koje treba obnoviti naglo povećava. Prema procjenama švedskih tijela očekuje se da će valjanost 9 500 SSO-a isteći u srpnju 2021., a u toj se procjeni ne uzimaju u obzir SSO-i čija je valjanost već produljena primjenom Uredbe (EU) 2020/698 ili Uredbe (EU) 2021/267. Stoga Švedska ne očekuje da će imati slobodnog kapaciteta za osposobljavanje da bi mogla obnoviti sve SSO-e čija valjanost istječe.

                     (11)

                     Situacija je naročito problematična kad je riječ o periodičnom osposobljavanju vozača s valjanim SSO-ima za prijevoz robe, koji imaju dozvole kategorija C1, C1+E, C ili C+E. Prema informacijama koje je dostavila Švedska, mnogima od tih vozača SSO je izdan kao stečeno pravo u skladu s člankom 4. Direktive 2003/59/EZ. U skladu s člankom 8. stavkom 2. Direktive 2003/59/EZ Švedska je odlučila da će predmetni vozači morati obaviti prvi tečaj periodičnog osposobljavanja u skladu s tom direktivom nakon isteka razdoblja od sedam godina. Kao posljedica toga, valjanost mnogih SSO-a koji su izdani kao stečeno pravo istekla je u rujnu 2016., kad su i obnovljeni na razdoblje od pet godina. Stoga će valjanost tih SSO-a isteći u rujnu 2021.

                     (12)

                     Prema informacijama koje je dostavila Švedska, ta država članica i dalje je usred trećeg vala pandemije bolesti COVID-19. Osim toga, u mnogim dijelovima Švedske provedba cijepljenja bila je sporija od očekivane. Prvu je dozu do 19. svibnja 2021. primilo 40,7 % stanovništva, dok je drugu dozu primilo svega 12,6 % stanovništva. Zbog toga nije jasno kad će se situacija smiriti, kad će se ukinuti ili ublažiti mjere uvedene radi sprečavanja ili ograničavanja širenja bolesti COVID-19 i kad će se, kao posljedica toga, kapacitet za osposobljavanje moći vratiti na uobičajenu razinu.

                     (13)

                     Na temelju aktualnog plana koji je izradila švedska Agencija za javno zdravlje, ograničenje od osam osoba koje se smiju okupiti u zatvorenom prostoru trebalo bi se ublažiti kad se stabilizira širenje bolesti COVID-19, kako bi se taj broj povećao na 50 osoba. Međutim, i dalje nije utvrđen datum na koji bi se ograničenja mogla ublažiti jer će taj datum ovisiti o razvoju situacije s pandemijom u Švedskoj. Nadalje, tim ublažavanjem ograničenja i dalje se ne bi omogućilo vraćanje kapaciteta za osposobljavanje na ranije razine jer nekoliko ustanova za osposobljavanje obično prima oko 300 osoba.

                     (14)

                     Švedska smatra da ima manjak vozača s SSO-om. Prema navodima Švedske, 49 % švedskih prijevoznika otkrilo je u nedavnoj anketi da imaju poteškoća sa zapošljavanjem vozača. Dok ograničenja koja se primjenjuju u Švedskoj otežavaju osposobljavanje novih vozača, Švedska se suočava s rizikom od znatnog manjka vozača ako se valjanost njihovih SSO-a ne bude mogla dodatno produljiti.

                     (15)

                     Na temelju informacija koje je dostavila Švedska, potrebno je produljiti razdoblja od 10 mjeseci iz članka 2. stavaka 1., 3. i 5. Uredbe (EU) 2021/267 kako bi se osiguralo da Švedska ima kapacitete za provođenje svih potrebnih periodičnih osposobljavanja. Međutim, Švedska smatra da nema potrebe za produljenjem razdoblja od 10 mjeseci iz tih članaka u mjeri u kojoj se ona primjenjuju na periodična osposobljavanja i njihovo dokazivanje, označivanje usklađenom oznakom „95” Unije i obnovu vozačkih kartica o kvalifikacijama koje bi inače istekle u novom produljenom razdoblju od 1. srpnja 2021. do 31. prosinca 2021.

                     (16)

                     Prema navodima Švedske, razlog zbog kojeg je zatražila najveća moguća produljenja tih razdoblja za šest mjeseci proizlazi iz nagomilavanja vrlo velikog zaostatka u provođenju periodičnih osposobljavanja, kako je prethodno opisano. Broj SSO-a koje još treba obnoviti mnogo je veći od uobičajenog, pa Švedska ne predviđa da će se ti brojevi vratiti na uobičajene očekivane razine prije kraja godine. Nadalje, prema navodima te države članice, u jesenskom razdoblju očekuje se velika potražnja za periodičnim osposobljavanjima.

                     (17)

                     Prema navodima Švedske, periodična osposobljavanja koja se trenutačno provode traju 35 sati, pri čemu se velika većina vozača u Švedskoj koji imaju SSO odlučuje na to da to osposobljavanje obave u pet različitih dijelova. To znači da je uvjerljiva većina vozača čije SSO-e treba obnoviti do kraja godine već obavila 28 sati osposobljavanja te im je ostalo još samo sedam sati. Nadalje, prema navodima Švedske, to su uglavnom iskusni vozači koji su već odradili većinu svojeg reguliranog periodičnog osposobljavanja. Zatražena produljenja stoga ne bi trebala dovesti do nerazmjernih rizika u pogledu sigurnosti i zaštite u prometu.

                     (18)

                     Stoga bi Švedskoj trebalo odobriti produljenje razdoblja od 1. rujna 2020. do 30. lipnja 2021. iz članka 2. stavka 1., za potrebe te odredbe i za potrebe članka 2. stavka 3., i iz članka 2. stavka 5. Uredbe (EU) 2021/267 za šest mjeseci.

                     (19)

                     Švedskoj bi trebalo odobriti i produljenje razdoblja od 10 mjeseci iz članka 2. stavaka 1., 3. i 5. Uredbe (EU) 2021/267 primjenjivo samo na provedbu periodičnog osposobljavanja i njegovo dokazivanje, označivanje usklađenom oznakom „95” Unije i obnovu vozačkih kartica o kvalifikacijama koje bi inače bile istekle ili bi inače istekle u razdoblju od 1. rujna 2020. do 30. lipnja 2021.

                     (20)

                     Švedska se složila da se ova Odluka donese i priopći na engleskom jeziku,

               DONIJELA JE OVU ODLUKU:

            Članak 1.
            Švedskoj se odobravaju sljedeća produljenja razdoblja iz članka 2. stavaka 1., 3. i 5. Uredbe (EU) 2021/267:

                        (a)

                        produljenje razdoblja od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267, za potrebe članka 2. stavaka 1. i 3. te uredbe, za šest mjeseci;

                        (b)

                        produljenje razdoblja od 1. rujna 2020. do 30. lipnja 2021. iz članka 2. stavka 5. te uredbe za šest mjeseci; i

                        (c)

                        produljenje razdoblja od 10 mjeseci iz članka 2. stavaka 1., 3. i 5. te uredbe za šest mjeseci, koje bi se primjenjivalo samo na provedbu periodičnog osposobljavanja i njegovo dokazivanje, označivanje usklađenom oznakom „95” Unije i obnovu vozačkih kartica o kvalifikacijama koje bi inače bile istekle ili bi inače istekle u razdoblju od 1. rujna 2020. do 30. lipnja 2021.

            Članak 2.
            Ova je Odluka upućena Kraljevini Švedskoj.

            Sastavljeno u Bruxellesu 30. lipnja 2021.

                  Za Komisiju

               Adina-Ioana VĂLEAN

                  Članica Komisije

            (1)  SL L 60, 22.2.2021., str. 1.

            (2)  Direktiva 2003/59/EZ Europskog parlamenta i Vijeća od 15. srpnja 2003. o početnim kvalifikacijama i periodičnom osposobljavanju vozača određenih cestovnih vozila za prijevoz robe ili putnika, o izmjeni Uredbe Vijeća (EEZ) br. 3820/85 i Direktive Vijeća 91/439/EEZ te stavljanju izvan snage Direktive Vijeća 76/914/EEZ (SL L 226, 10.9.2003., str. 4.).


title: Odluka Komisije (EU) 2021/1357 оd 30. lipnja 2021. kojom se Sloveniji odobrava produljenje određenih rokova iz članka 2. Uredbe (EU) 2021/267 Europskog parlamenta i Vijeća (priopćeno pod brojem dokumenta C(2021) 4628) (Vjerodostojan je samo tekst na engleskom jeziku)

text:
                  16.8.2021

                  HR

                  Službeni list Europske unije

                  L 293/5

         ODLUKA KOMISIJE (EU) 2021/1357
         оd 30. lipnja 2021.
         kojom se Sloveniji odobrava produljenje određenih rokova iz članka 2. Uredbe (EU) 2021/267 Europskog parlamenta i Vijeća

               (priopćeno pod brojem dokumenta C(2021) 4628)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/267 Europskog parlamenta i Vijeća od 16. veljače 2021. o utvrđivanju posebnih i privremenih mjera zbog nejenjavanja krize uzrokovane bolešću COVID-19 u pogledu obnove ili produljenja određenih potvrda, dozvola i ovlaštenja, odgode određenih redovnih provjera i redovnih osposobljavanja u određenim područjima zakonodavstva o prometu te produljenja određenih razdoblja iz Uredbe (EU) 2020/698 (1), a posebno njezin članak 2. stavak 8.,
         budući da:

                     (1)

                     Člankom 2. stavkom 1. Uredbe (EU) 2021/267 produljuju se rokovi u kojima imatelj svjedodžbe o stručnoj osposobljenosti („SSO”) treba obaviti periodično osposobljavanje, koji bi inače bili istekli ili bi inače istekli u razdoblju od 1. rujna 2020. do 30. lipnja 2021. Člankom 2. stavkom 3. te uredbe produljuje se valjanost odgovarajuće usklađene oznake „95” Unije.

                     (2)

                     Člankom 2. stavkom 5. Uredbe (EU) 2021/267 produljuje se valjanost vozačkih kartica o kvalifikacijama iz Priloga II. Direktivi 2003/59/EZ Europskog parlamenta i Vijeća (2), koja bi inače bila istekla ili bi inače istekla u razdoblju od 1. rujna 2020. do 30. lipnja 2021.

                     (3)

                     Dopisom od 20. svibnja 2021. Slovenija je podnijela obrazloženi zahtjev za produljenje određenih rokova iz članka 2. Uredbe (EU) 2021/267. Slovenija je 21. svibnja i 7. lipnja 2021. dostavila dodatne informacije u prilog svojem zahtjevu.

                     (4)

                     Svojim obrazloženim zahtjevom Slovenija traži da se razdoblje od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267 produlji za šest mjeseci, za potrebe te odredbe i za potrebe članka 2. stavka 3., i da se razdoblje od 1. rujna 2020. do 30. lipnja 2021. iz članka 2. stavka 5. te uredbe produlji za šest mjeseci.

                     (5)

                     Prema informacijama koje je dostavila Slovenija, provedba periodičnog osposobljavanja i njegovo dokazivanje, označivanje usklađenom oznakom „95” Unije i obnova vozačkih kartica o kvalifikacijama u toj će državi članici vjerojatno i dalje biti neizvedivi i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (6)

                     Prema informacijama dobivenima od Slovenije, sva periodična osposobljavanja u toj državi članici moraju se provoditi uz fizičku nazočnost predmetnih vozača. Međutim, zbog situacije prouzročene pandemijom bolesti COVID-19 aktivnosti periodičnog osposobljavanja morale su se obustaviti ili znatno ograničiti, osobito uzimajući u obzir uvedene mjere koje uključuju pravila o ograničavanju socijalnih kontakata.

                     (7)

                     Na temelju informacija koje je dostavila Slovenija, ta je država članica 18. ožujka 2020. uvela prvo stanje s ograničenjem kretanja, koje je trajalo do 17. svibnja 2020., a 16. studenoga 2020. uvela je drugo stanje s ograničenjem kretanja, koje je trajalo do 14. veljače 2021. Nakon toga je 1. travnja 2021. uvela treće stanje s ograničenjem kretanja, koje je trajalo do 11. travnja 2021. Stoga je ta država članica u stanju s ograničenjem kretanja ukupno provela više od pet i pol mjeseci zbog pandemije bolesti COVID-19.

                     (8)

                     Prema informacijama dobivenima od Slovenije, sva ta ograničenja kretanja bila su popraćena donošenjem mjera kojima je zabranjeno provođenje uobičajenih aktivnosti periodičnog osposobljavanja zbog uvedenih mjera ograničavanja socijalnih kontakata. To je naročito vrijedilo tijekom trećeg stanja s ograničenjem kretanja, koje je trajalo od 1 do 11. travnja 2021. i tijekom kojeg uopće nije bilo dopušteno provođenje periodičnih osposobljavanja.

                     (9)

                     Periodična osposobljavanja dopuštena su od svibnja 2021. iako su ograničena na najviše 10 osoba po tečaju. Prema informacijama dobivenima od Slovenije, pretpostavlja se da će cestovni teretni prijevoznici tek potkraj 2021. moći organizirati svoje aktivnosti tako da se svim vozačima omogući da pravodobno završe periodična osposobljavanja.

                     (10)

                     Na temelju informacija koje je dostavila ta država članica, a s obzirom na prethodno navedena ograničenja kretanja, samo je manji broj vozača nedavno mogao pohađati tečajeve osposobljavanja, u odnosu na broj vozača od kojih bi se očekivalo da pohađaju takve tečajeve u istom razdoblju u uobičajenoj godini. Ta ograničenja kretanja, kao i druge mjere uvedene u tom kontekstu, doveli su do toga da je približno 50 % vozača odustalo od pohađanja periodičnih osposobljavanja, pri čemu Slovenija procjenjuje i da je svaki mjesec u kojem je na snazi bilo ograničenje kretanja doveo do smanjenja sudjelovanja vozača u periodičnom osposobljavanju za 8 % u usporedbi s uobičajenom situacijom.

                     (11)

                     Isto tako, prema podacima dobivenima od Slovenije, 2019. održano je 920 periodičnih osposobljavanja u kojima su sudjelovala 43 884 vozača, dok su 2020. održana svega 494 periodična osposobljavanja u kojima je sudjelovalo 19 089 vozača. Zbog tog smanjenja Slovenija očekuje da će potražnja za periodičnim osposobljavanjem biti veća od kapaciteta ustanova za osposobljavanje da zadovolje tu potražnju. U toj državi članici trenutačno postoji znatan zaostatak, a mjere ograničavanja socijalnih kontakata koje su još uvijek na snazi ne omogućuju da se taj zaostatak brzo riješi.

                     (12)

                     U skladu s informacijama koje je dostavila Slovenija, mjere koje su uvedene radi ograničavanja širenja bolesti COVID-19 utječu i na obnovu vozačkih kartica o kvalifikacijama. Osim prethodno navedenih poteškoća s provedbom periodičnih osposobljavanja, za koje Slovenija smatra da su preduvjet za obnovu vozačkih kartica o kvalifikacijama, ta država članica upućuje i na to da lokalna upravna tijela imaju ograničene kapacitete za provođenje obnavljanja tih isprava. Prema navodima te države članice, u Sloveniji je samo dijelu osoblja trenutačno dopušteno dolaziti u zgrade administrativnih tijela, a to će ograničenje vjerojatno i dalje biti na snazi u doglednoj budućnosti.

                     (13)

                     Na temelju informacija koje je dostavila ta država članica, neke od tih mjera vjerojatno će se i dalje primjenjivati u bližoj budućnosti, a moguće i do kraja 2021. Iako se postojeća situacija s pandemijom u Sloveniji polako poboljšava, ta država članica i dalje bilježi približno 300 novih slučajeva zaraze dnevno, što se smatra velikim brojem s obzirom na veličinu zemlje. Osim toga, i provedba cijepljenja sporija je od očekivane zbog problema s lancima opskrbe. Slovenija stoga očekuje da će mjere kao što su ograničavanje broja osoba u zatvorenim prostorima zasad i dalje ostati na snazi, što će kao posljedicu imati to da će manje vozača moći završiti periodično osposobljavanje.

                     (14)

                     Prema navodima Slovenije, razlog zbog kojeg je zatražila najveća moguća produljenja tih razdoblja za šest mjeseci objašnjava se činjenicom da i dalje postoji veliki zaostatak s vozačkim karticama o kvalifikacijama koje još nisu obnovljene, a koji je približno za 50 % veći od onog koji bi se očekivao u uobičajenim okolnostima. Osim toga, i dalje vlada neizvjesnost oko toga koliko će dugo pandemija još trajati i koliko će dugo mjere ograničavanja socijalnih kontakata ostati na snazi.

                     (15)

                     Slovenija traži samo produljenje rokova iz razdoblja od 1. rujna 2020. do 30. lipnja 2021., a ne rokova iz razdoblja od 10 mjeseci navedenih u članku 2. stavcima 1., 3. i 5. Uredbe (EU) 2021/267. Stoga se rokovi za provedbu periodičnog osposobljavanja i njegovo dokazivanje, označivanje usklađenom oznakom „95” Unije i obnovu vozačkih kartica o kvalifikacijama u toj državi članici, koji bi inače istekli u novom referentnom razdoblju, neće produljivati za više od 10 mjeseci. Zatražena produljenja stoga ne dovode do nerazmjernih rizika u pogledu sigurnosti i zaštite u prometu.

                     (16)

                     Stoga bi Sloveniji trebalo odobriti produljenje razdoblja od 1. rujna 2020. do 30. lipnja 2021. iz članka 2. stavka 1., za potrebe te odredbe i za potrebe članka 2. stavka 3., i iz članka 2. stavka 5. Uredbe (EU) 2021/267 za šest mjeseci.

                     (17)

                     Slovenija se složila da se ova Odluka donese i priopći na engleskom jeziku,

               DONIJELA JE OVU ODLUKU:

            Članak 1.
            Sloveniji se odobravaju sljedeća produljenja razdoblja iz članka 2. stavaka 1., 3. i 5. Uredbe (EU) 2021/267:

                        (a)

                        produljenje razdoblja od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267 za šest mjeseci, za potrebe članka 2. stavaka 1. i 3. te uredbe; i

                        (b)

                        produljenje razdoblja od 1. rujna 2020. do 30. lipnja 2021. iz članka 2. stavka 5. te uredbe za šest mjeseci.

            Članak 2.
            Ova je Odluka upućena Republici Sloveniji.

            Sastavljeno u Bruxellesu 30. lipnja 2021.

                  Za Komisiju

               Adina-Ioana VĂLEAN

                  Članica Komisije

            (1)  SL L 60, 22.2.2021., str. 1.

            (2)  Direktiva 2003/59/EZ Europskog parlamenta i Vijeća od 15. srpnja 2003. o početnim kvalifikacijama i periodičnom osposobljavanju vozača određenih cestovnih vozila za prijevoz robe ili putnika, o izmjeni Uredbe Vijeća (EEZ) br. 3820/85 i Direktive Vijeća 91/439/EEZ te stavljanju izvan snage Direktive Vijeća 76/914/EEZ (SL L 226, 10.9.2003., str. 4.).